CELEX: 32010L0081
Language: sl
Date: 2010-11-25 00:00:00
Title: Direktiva Komisije 2010/81/EU z dne 25. novembra 2010 o spremembi Direktive Sveta 91/414/EGS glede razširitve uporabe aktivne snovi 2-fenilfenola Besedilo velja za EGP

26.11.2010   
            
            
               SL
            
            
               Uradni list Evropske unije
            
            
               L 310/11
            
         DIREKTIVA KOMISIJE 2010/81/EU
   z dne 25. novembra 2010
   o spremembi Direktive Sveta 91/414/EGS glede razširitve uporabe aktivne snovi 2-fenilfenola
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti člena 6(1) Direktive,
   ob upoštevanju naslednjega:
   
               (1)
            
            
               Z Direktivo Komisije 2009/160/EU (2) je bil 2-fenilfenol kot aktivna snov vključen v Prilogo I k Direktivi 91/414/EGS s posebno določbo, da države članice lahko registrirajo le uporabe kot fungicid po spravilu pridelka v zaprtih prostorih, in sicer v zaprtih komorah za zalivanje.
            
         
               (2)
            
            
               18. junija 2010 je prijavitelj predložil informacije o drugih postopkih uporabe, kot so voskanje, namakanje in premazovanje zaves, da bi se odpravila omejitev o zaprtih komorah za zalivanje.
            
         
               (3)
            
            
               Španija, ki je bila z Uredbo Komisije (ES) št. 2229/2004 (3) imenovana kot država članica poročevalka, je ocenila dodatne informacije in 30. julija 2010 Komisiji predložila dodatek k osnutku poročila o oceni 2-fenilfenola, ki je bil drugim državam članicam in Evropski agenciji za varnost hrane (EFSA) poslan v presojo. V prejetih pripombah niso bili izraženi nobeni večji pomisleki, druge države članice in EFSA pa tudi niso postavile nobenega vprašanja, ki bi izključevalo razširitev uporabe. Osnutek poročila o oceni in navedeni dodatek so države članice in Komisija pregledale v okviru Stalnega odbora za prehranjevalno verigo in zdravje živali ter končno različico pripravile 28. oktobra 2010 v obliki poročila Komisije o pregledu glede 2-fenilfenola.
            
         
               (4)
            
            
               Nove informacije o postopkih uporabe, ki jih je poslal prijavitelj, ter nova ocena države članice poročevalke kažejo, da fitofarmacevtska sredstva, ki vsebujejo 2-fenilfenol, na splošno predvidoma izpolnjujejo zahteve iz člena 5(1)(a) in (b) Direktive 91/414/EGS, zlasti v zvezi z uporabami kot fungicid po spravilu pridelka v zaprtih prostorih, ki so bile proučene in podrobno navedene v poročilu Komisije o pregledu. Zato ni več treba omejiti uporabe 2-fenilfenola na zaprte komore za zalivanje, kot določa Direktiva 91/414/EGS, kakor je bila spremenjena z Direktivo 2009/160/ES.
            
         
               (5)
            
            
               Brez poseganja v navedeni sklep je primerno pridobiti dodatne informacije o nekaterih posameznih točkah. Člen 6(1) Direktive 91/414/EGS določa, da za vključitev snovi v Prilogo I lahko veljajo nekateri pogoji. Zato je primerno zahtevati, da prijavitelj predloži dodatne informacije, s katerimi bo potrdil vrednosti ostankov, ki nastanejo zaradi postopkov uporabe, ki se razlikujejo od postopkov uporabe v komorah za zalivanje.
            
         
               (6)
            
            
               Prav tako je primerno zahtevati od držav članic, da so zlasti pozorne na varnost izvajalcev in delavcev ter zagotovijo, da pogoji uporabe predpisujejo uporabo ustrezne osebne zaščitne opreme.
            
         
               (7)
            
            
               Zato je primerno Direktivo 91/414/EGS ustrezno spremeniti.
            
         
               (8)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga I k Direktivi 91/414/EGS se spremeni v skladu s Prilogo k tej direktivi.
   Člen 2
   Države članice sprejmejo in objavijo zakone in druge predpise, potrebne za uskladitev s to direktivo, najpozneje do 31. decembra 2010. Komisiji takoj sporočijo besedilo navedenih predpisov ter korelacijsko tabelo med navedenimi predpisi in to direktivo.
   Navedene predpise uporabljajo od 1. januarja 2011.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   Člen 3
   Ta direktiva začne veljati dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 25. novembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 230, 19.8.1991, str. 1.
   
      (2)  UL L 338, 19.12.2009, str. 83.
   
      (3)  UL L 379, 24.12.2004, str. 13.
   
      PRILOGA
      V Prilogi I k Direktivi 91/414/EGS se vrstica 305 nadomesti z naslednjim:
      
         
                     Št.
                  
                  
                     Splošno ime, identifikacijske številke
                  
                  
                     Ime po IUPAC
                  
                  
                     Čistost (1)
                     
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „305
                  
                  
                     2-fenilfenol (vključno s solmi, kot je natrijeva sol)
                     Št. CAS 90-43-7
                     Št. CIPAC 246
                  
                  
                     
                        biphenyl-2-ol
                     
                  
                  
                     ≥ 998 g/kg
                  
                  
                     1. januarja 2010
                  
                  
                     31. decembra 2019
                  
                  
                     DEL A
                     Registrirajo se lahko le uporabe kot fungicid po spravilu pridelka v zaprtih prostorih.
                     DEL B
                     Za izvajanje enotnih načel iz Priloge VI se upoštevajo sklepi poročila o pregledu za 2-fenilfenol ter zlasti dodatkov I in II h končni različici poročila, ki jo je Stalni odbor za prehranjevalno verigo in zdravje živali pripravil 27. novembra 2009 in spremenil 28. oktobra 2010.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 varnost izvajalcev in delavcev ter zagotoviti, da je v pogojih uporabe predpisana uporaba ustrezne osebne zaščitne opreme,
                              
                           
                                 —
                              
                              
                                 vzpostavitev ustreznih načinov ravnanja z odpadki zaradi odpadne raztopine, ki ostane po uporabi snovi, vključno s čistilno vodo v sistemu za zalivanje in drugih sistemih uporabe. Države članice, ki dovoljujejo izpust odpadne vode v kanalizacijski sistem, zagotovijo izvedbo lokalne ocene tveganja.
                              
                           Zadevne države članice zagotovijo, da prijavitelj Komisiji predloži:
                     
                                 —
                              
                              
                                 dodatne informacije o možnostih za razbarvanje kože pri delavcih in potrošnikih zaradi morebitne izpostavljenosti metabolitu 2-fenilhidrokinona na lupinah citrusov;
                              
                           
                                 —
                              
                              
                                 dodatne informacije za potrditev, da analitska metoda, uporabljena pri preskusih za ugotavljanje ostankov, pravilno določa ostanke 2-fenilfenola, 2-fenilhidrokinona in njunih konjugatov.
                              
                           Države članice zagotovijo, da prijavitelj Komisiji predloži takšne informacije do 31. decembra 2011.
                     Poleg tega zadevne države članice zagotovijo, da prijavitelj Komisiji predloži dodatne informacije, s katerimi bo potrdil vrednosti ostankov, ki nastanejo zaradi postopkov uporabe, ki se razlikujejo od postopkov uporabe v komorah za zalivanje.
                     Države članice zagotovijo, da prijavitelj Komisiji predloži takšne informacije do 31. decembra 2012.“
                  
               
      
         (1)  Več podrobnosti o aktivni snovi in njenih lastnostih je v poročilu o pregledu.